text: Tankstation solgte gamle chips
  07 februar 2011 kl. 11.28
  En tankstation i det østlige Esbjerg har fået en sur smiley og en bøde på 5000 kr. for at sælge chips, der havde sidste salgsdato for et år siden.
  Fødevarekontrollen i Esbjerg besøgte OK Plus i Askekrattet og fandt bl.a. fire poser alt for gamle chips, oplyser DR Esbjerg.
  
  Sour cream og dild
  Åbenbart er det Kims Chips med Sour Cream og dild, som omsættes mindst. Poserne skulle have været solgt inden januar 2010.
  Fødevarekontrollen fandt også et glas pastesauce, som havde udløbsdato i april. Ifølge regionalradioen var der også seks poser flæskesvær, fire jordbærsmooties, nogle sodavand og en tube mayonaise, der havde overskredet dato-mærkningen.
  
  Varerne fjernet
  Tankstationen har straks fjernet varerne fra hylderne.
  
  Tankstationen i Esbjerg (Google Maps)
  Vis stort kort
  